stanford-oval/wikipedia huggingface dataset:
Laukon Kurki-suku
Aatelinen, sittemmin vapaaherrallinen ja kreivillinen Kurck-suku

Piispa Arvid Kurjen sisaresta Elinista, eli keskiaikaisten Kurkien perijättärestä, polveutuu seuraava mieslinjainen suku, joka ei kuitenkaan enää käyttänyt nimeä Kurki. Elin Kurjen aviomies Knut Eriksson kohosi koko valtakunnassa hyvin merkittävään asemaan. Mitään Kurki- tai Kurck-nimien muunnosta hän ei käyttänyt nimensä yhteydessä. Lisänimeä ei käyttänyt myöskään hänen poikansa Jöns Knutsson. Myöhemmin tunnetuksi tulleen Kurck-nimen otti käyttöön vasta Knut Erikssonin pojan poika Axel 1570–80-luvuilla. Silloin nimi oli vielä muodoissa Kurcki, Kurkij ja Kurk. Vaikka lukuisissa sukututkimuksissa toistetaan Knut Erikssonin polveutuvan ruotsalaisesta Erik Axelsson (Kurck) till Näsin suvusta, käsitykselle ei ole mm. Hans Gillingstamin mukaan perusteita. Kurck-nimi ei edes esiinny asiakirjoissa ennen 1500-luvun loppupuolta.
Rouva Elinin, jonka vanhemmat olivat olleet Klas Jeppesson Kurki ja vanhempaa Stenbock-sukua ollut Elin Jönsdotter, poika oli valtaneuvos Jöns Knutsson (1503 – n. 1577). Jöns Knutssonin isä Knut Eriksson (kuoli 1539), joka siis tuli ”kotivävyksi” Laukon kartanoon, oli valtaneuvos ja vuodesta 1511 Pohjois-Suomen laamanni, ja lienee ainakin isänsä puolelta ollut ruotsalaista aatelia. Jöns Knutssonista tuli isänsä jälkeen laamanni. Suku jatkuu hänen Ingeborg Tottin kanssa solmimansa toisen avioliiton pojasta:
Knut Jönsson (kuoli 1598) oli suomen aatelislippueessa ratsumestarina. Hänen vaimonsa oli Birgitta Pedersdotter Gylta, joka peri Södermanlannin Näshultasta Hedensön kartanon, josta tuli Kurck-suvun tukikohta Tukholman lähistöllä.
Eversti Axel Kurck 1555–1630 oli sotilas, josta  nuijamiehet halusivat tuloksetta tehdä päällikkönsä. Myöhemmin Suomen ylipäällikkö.
Valtaneuvos Jöns Kurck (1590–1652) korotettiin vapaaherraksi ja hänestä alkoi vapaaherran arvoon oikeutettu Kurck-suku, joka piti Laukkoa hallussaan vielä runsaat sata vuotta, mutta asettui vähitellen Ruotsin puolelle, jossa he olivat ylhäisaatelia ja usein valtakunnan tärkeiden virkamiesten joukossa.
Knut Kurck (1622–1690) toimi Ruotsin valtaneuvoksena ja Svean hovioikeuden presidenttinä.
Jöns Kurckin poika, Gabriel Kurck (1630–1712), asutti Laukon kartanoa vuodesta 1683 kuolemaansa asti. Gabriel palveli myös kruunun palveluksessa upseerina ja soti muun muassa Espanjassa ja Puolassa. Gabriel oli myös valtakunnankansleri Axel Oxenstiernan siskonpoika.
Arvid Fredrik Kurck (1735–1810) sai 1797 kreivin arvon, mutta ei introdusoinut sitä ritarihuoneessa.
Knut Kurck (vanhempi) (1761–1831) oli valtiomies, hovimarsalkka ja everstikamarijunkkari.
Koko suku sammui mieslinjalta vuonna 1937 ja kokonaan 1946. Suvun viimeinen miespuolinen jäsen oli Lundissa Ruotsissa 21. heinäkuuta 1937 87-vuotiaana kuollut vapaaherra ja filosofian kunniatohtori Clas Carl Kurck (s. 26. elokuuta 1849). Hänen isoisänsä Clas Arvid Kurck sai vuonna 1817 luvan myydä omistamansa Laukon kartanon, koska hän ei halunnut muuttaa Ruotsista Suomeen. Clas Carl Kurckilla oli kaksi sisarta, Sigrid Augusta (s. 1857) ja Elsa Margareta (s. 1865).
Aiheesta muualla

Vesilahti, Laukko  (ks. myös sivulla olevat jatkolinkit)
Rossi – webtrees
Kantoni

Kantonilla tarkoitetaan hallintoaluetta tai osavaltiota. Suomessa se on tunnetuin Sveitsiä koskevana ilmaisuna.
Sveitsin kantonit

Sveitsi koostuu 26 kantonista, joilla jokaisella on oma perustuslakinsa ja omat lainsäädäntö- ja toimeenpano- ja tuomioelimensä. Kaikissa kantoneissa on yksikamarinen parlamentti, jonka nimi vaihtelee kantoneittain.
Kuusi kantoneista on niin sanottuja puolikantoneita, joskaan nimitystä ei enää virallisesti käytetä. Ne valitsevat Sveitsin liittokokouksen ylempään kamariin vain yhden edustajan kahden sijasta, mutta muuten ne eivät nykyään eroa muista kantoneista.
Belgian kantonit

Belgiassa kantoni on pienen hallintoalueen nimitys.
Belgiassa kantonilla tarkoitetaan tiettyä määrää kuntia, joilla on yhteinen toimisto vaalien arvioimiseksi. Oikeuskantoni on yhteisen tuomarin alainen hallinnollinen jaosto.
Luxemburgin kantonit

Luxemburgin 12 kantonia ovat aluejaollinen kuntienyhteenlittymä, jossa kunnat yhdistyvät kantoniksi. Hallinnollisella tasolla kantonilla ei ole enää roolia Luxemburgissa. Hallintohierarkiassa kunta oli vuoteen 2015 asti johtava käskynhaltiapiiri.
Ranskan kantonit

Ranskassa kantoni on yleensä muutamia kuntia käsittävä alue, joka toimii vaalipiirinä departementin yleisneuvoston vaaleissa.
Bosnia ja Hertsegovinan kantonit

Bosnia ja Hertsegovinan federaatio, toinen Bosnia ja Hertsegovinan valtion poliittisista entiteeteistä, jakautuu 10 kantoniin, joita ovat Una-Sanan, Posavinan, Tuzlan, Zenica-Dobojn, Bosnian-Podrinjen, Keski-Bosnian, Herzegovina-Neretvan, Länsi-Herzegovinan, Sarajevon ja Herzeg-Bosnian kantonit. Federaation kantonien asema on hyvin itsenäinen, niillä on omat lainsäädäntö- ja hallintoelimet.
Costa Rican kantonit

Costa Rican on 7 maakuntaa, jotka on jaettu yhteensä 81 kantoniin.
Ecuadorin kantonit

Ecuadorin provinssien hallinnollinen jako.
El Salvadorin kantonit

El Salvadorin Municipiosin (kuntien) hallinnollinen jako.
Bolivian kantonit

Bolivia Municipiosin (kunnat) ovat entinen hallinnollinen jako.
Maantieteellisenä nimityksenä

Maantieteelliset kohteet:
Kantoni: Ecuadorissa ja Nigerissä.
Kantoni: Kiinan kansantasavallan eteläosassa sijaitsevan Guangzhoun (Kanton) kaupungin entinen nimi.
Kantoni: harvoin käytetty nimi Etelä-Kiinan Guangdongin maakunnasta.
Kanton: Kiribatin atolli.
Kanton: Kaupunki Ekeröllä Ruotsissa.
Provinssin nimitys

Provinssia kutsutaan myös hallinnolliseksi maakuntajaoksi, esimerkiksi Alankomaissa "Hollannissa" yhdityneitä maakuntia kutsutaan tasavallan Provinssiksi.
Euroopan maiden ylimmän tason hallinnollinen jako
Alankomaat
Albania
Andorra
Armenia²
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Irlanti
Islanti
Italia
Itävalta
Kazakstan¹
Kosovo
Kreikka
Kroatia
Kypros²
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Valko-Venäjä
Venäjä¹
Viro
Yhdistynyt kuningaskunta
¹ Sijaitsee sekä Euroopassa että Aasiassa

² Aasiassa sijaitseva, kulttuurihistoriallisesti eurooppalainen valtio
Käärelampi

| Käärelampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°52′12″N, 26°55′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Pauninsalmi Puulaan 
Järvinumero:  14.923.1.092
Mittaustietoja
Pinnankorkeus:  94,7 m  
Pituus:  880 m  
Leveys:  480 m  
Rantaviiva:  2,791 km  
Pinta-ala:  16,669 ha  
Saaria:  ei saaria 
 fiKäärelampi 
Käärelampi  on Etelä-Savossa Mikkelissä  Santaran lähellä sijaitseva lampi.
Maantietoa

Lampi on 880 metriä pitkä, 480 metriä leveä, ja sen pinta-ala on 16,7 hehtaaria. Lammella ei ole kartan mukaan saaria.  Sen rantaviivan pituus on 2,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 94,7 metriä mpy.
Libyan aavikko

Kuva vuoristoisesta Etelä-Libyasta.
Libyan aavikko (arabiaksi `as-sahrā` `al-lībiyya) on Saharan osa. Tämä Saharankin mitassa erittäin laaja aavikko sijaitsee Itä-Saharassa, Itä-Libyan ja Länsi-Egyptin rajoilla, ja ulottuu myös Sudaniin ja Tšadiin. Tämän aavikon rajoja ovat Fezzan, Tibesti, Uwaynat ja vanhan Niilin jokiuoman keitaat. Alue on enimmäkseen hiekka-aavikkoa, ergiä, eikä sitä luokitella kuivuuden takia "pensasaavikoksi", kuten suurta osaa Saharasta.[lähde? ]
Lähes Teksasin tai Intian niemimaan kokoisen Libyan aavikon ala on 700 000 – 1 100 000 neliökilometriä,[lähde? ] ja sen leveys on 1 100 kilometriä idästä länteen ja 1 000 kilometriä etelästä pohjoiseen. Suurin osa alueesta on hiekka-aavikkoa, siellä on myös painumia ja vuorenharjanteita. Libyan aavikolla on suuri Jilf al Kabirin tasanko yli 1 000 metrin korkeudessa. Libyan aavikon Quattaran alangolla on suolasoita ja suolajärviä. Quattaran pinta-ala on 15 000 neliökilometriä, ja sen alin kohta on 133 metriä merenpinnan alapuolella.[lähde? ] Alueella on myös seitsemän muuta merkittävää painumaa, joissa kaikissa on keitaat. Merkittävimmät ovat Siwa, Dakhla ja Kharga, jotka sijaitsevat Faijumin keitaasta lähtevästä painumasta. Muita keitaita ovat Bahriyah, Farafirah, Dakhilah ja Jaghbub.
Libyan autiomaan hiekkameret

Libyan autiomaa koostuu enimmäkseen kolmesta hiekkamerestä ja jopa 2000 metrin korkeuteen kohoavasta ylängöstä.
Egyptin hiekkameri
Kalasnon hiekkameri
Rebianan hiekkameri
Le Chant des Partisans

Le Chant des Partisans ('Partisaanien laulu') oli suosittu laulu Vapaan Ranskan keskuudessa. Joseph Kessel ja Maurice Druon kirjoittivat ranskankieliset sanat venäläisen Anna Marlyn lauluun Lontoossa 1943. Pian sen otti käyttöönsä Ranskan vastarintaliike. Laulu oli niin suosittu, että siitä pyrittiin toisen maailmansodan jälkeen tekemään Ranskan kansallislaulua. Siitä tulikin joksikin aikaa epävirallinen kansallislaulu virallisen Marseljeesin rinnalle.
Aiheesta muualla

Le chant des partisans
Le chant des partisans.mp3 (Arkistoitu – Internet Archive) - Anna Marly
Let’s Put the X in Sex

| ”Let’s Put the X in Sex” Kiss |
| --- | --- | --- |

Singlen tiedot
 Albumilta: Smashes, Thrashes & Hits
 B-puoli: ”Calling Dr. Love”
 Äänitetty : Kesällä 1988
 Julkaistu: 1988
 Formaatti: 7" vinyylilevy
 Tekijä(t): Paul Stanley Desmond Child
 Tuottaja(t): Paul Stanley
 Tyylilaji: Hard rock Glam rock
 Kesto: 03.48
 Levy-yhtiö: PolyGram Records
Muut kannet

Listasijoitukset
  49.
Kissin muut singlet
| ”Turn on the Night” 1988 | ”Let's Put the X in Sex” 1988 | ”(You Make Me) Rock Hard” 1989 |
Let’s Put the X in Sex on yhdysvaltalaisen hard rock -yhtyeen Kissin singlejulkaisu vuodelta 1988. Se on avausraita yhtyeen samana vuonna julkaistulla kokoelma-albumilla Smashes, Thrashes & Hits, ja kappale on tyylillisesti samaa linjaa kuin yhtyeen vuoden 1987 studioalbumin Crazy Nights materiaali. Kappaleen ovat kirjoittaneet yhtyeen laulajakitaristi Paul Stanley sekä lauluntekijä Desmond Child, ja singlen b-puolella olevan, alun perin jo vuonna 1977 singlenä julkaistun, ”Calling Dr. Loven” on puolestaan tehnyt laulajabasisti Gene Simmons.
Kappalelista

Let's Put the X in Sex – 3.48 (säv.  ja sov. Paul Stanley ja Desmond Child, san. Paul Stanley)
Calling Dr. Love – 3.38 (säv. , san. ja sov. Gene Simmons)
Kokoonpano

Paul Stanley - rytmikitara, laulu kappaleessa ”Let’s Put the X in Sex”
Gene Simmons - bassokitara, laulu kappaleessa ”Calling Dr. Love”
Bruce Kulick - soolokitara kappaleessa ”Let’s Put the X in Sex”
Eric Carr - rummut kappaleessa ”Let’s Put the X in Sex”
Ace Frehley - soolokitara kappaleessa ”Calling Dr. Love”
Peter Criss - rummut kappaleessa ”Calling Dr. Love”
Linnea Nevalainen

Linnea Nevalainen (s. 2. lokakuuta 2005 Espoo) on suomalainen salibandyn pelaaja, pelipaikaltaan hyökkääjä.
Nevalainen on edustanut Naisten Salibandyliigassa eli nykyisessä F-liigassa Lohjan Salibandya kaudella 2019–2020 ja turkulaista FBC Loistoa kaudesta 2020–2021 alkaen. Hän on pelannut liigassa kolmen kauden aikana 56 runkosarjaottelua, joissa hän on tehnyt 19 maalia ja antanut kahdeksan maalisyöttöä, sekä yhdeksän pudotuspeliä, joissa hän on tehnyt yhden maalin. Nevalaisen kasvattajaseura on Kirkkonummi Rangers. Rangersin tyttöjoukkueen lopetettua Nevalainen siirtyi Vihdin Salisusiin, jonka tyttöjoukkue yhdistyi Lohjan Salibandyn joukkueen kanssa.
Linnea Nevalaisen isoveli Niklas Nevalainen pelaa myös salibandya.
Leo Houtsonen

| Henkilötiedot |
| --- | --- | --- |
Syntymäaika: 25. lokakuuta 1958
Syntymäpaikka:  Pieksämäki, Suomi
Kuolinaika: 5. kesäkuuta 2019 (60 vuotta)
Pelipaikka: keskikenttä
Pituus: 175 cm
Lempinimi: Leksa
Junioriseurat
1972–1975:  KuPS
Seurat
| Vuodet | Seura | O (M) |
| 1975–1977 1978–1980  1981  1981–1982  1982–1983  1984–1987  1992 |  KuPS  OPS  KuPS  Caroline Hill  OPS  KuPS  KuPS | 63 (5)  80 (15)  29 (11) 9 (?)  40 (10)  74 (16)  7 (0) |
Maajoukkue
| 1978–1986 |  Suomi | 47 |
 Seurajoukkueuran tilastot kattavat vain kansalliset sarjat, päivitetty 5. maaliskuuta 2014.  Maajoukkueuran tilastot päivitetty 3. joulukuuta 2008.
Leo Houtsonen (25. lokakuuta 1958 Pieksämäki – 5. kesäkuuta 2019 Kuopio) oli valtion pääomasijoitusyhtiö Veraventuren toimitusjohtaja ja entinen maajoukkuejalkapalloilija. Houtsosen jalkapallouran tapahtumista muistetaan maajoukkue-esiintymisten lisäksi hänen valintansa keskittyä opiskeluun ja töihin, vaikka Newcastle United ja Norwich City olivat kiinnostuneita hänestä. Hänen isänsä Alvi oli keskeinen vaikuttaja Kuopion Palloseuran nappulatoiminnassa.
Koulutus ja työura

Kauppatieteen maisteri, Tampereen yliopisto
Toimitusjohtaja, Veraventure (valtion erikoisrahoitysyhtiö Finnvera Oyj:n pääomasijoittamiseen erikoistunut tytäryhtiö)
Toimitusjohtaja, Aloitusrahasto Vera Oy eli Avera (Veraventuren hallinnoima aloittaviin innovatioyrityksiin sijoittava rahasto)
Finnveran johtoryhmän jäsen
Jalkapalloilijana

Houtsonen pelasi kasvattajaseuransa Kuopion Palloseuran riveissä vuosina 1975–1977, 1981, 1984–1987 ja 1992. Hänen nuorempi veljensä Jyrki pelasi KuPSissa puolestaan 1981–1986 ja 1988–1992.
Newcastle Unitedin manageri Bill McGarry oli tarkkailemassa Houtsosen peliä Oulussa 18. toukokuuta 1980 ja kehui Houtsosta vuolaasti ottelun jälkeen. Houtsonen kävi samana vuonna myös Norwichin harjoitusleirillä, mutta päätti jäädä Suomeen pelaamaan. Houtsonen pelasi ensimmäisen MM-karsintaottelunsa Bulgariaa vastaan 4. kesäkuuta 1980. Hän menetti samalla edustusoikeutensa olympiajoukkueessa Moskovan olympialaisiin. Houtsonen pudotettiin maajoukkueesta sen jälkeen, kun Norja voitti Suomen 21. elokuuta 1980 PM-turnauksessa 6–1 ja Suomen manageri Esko Malm kritisoi Houtsosen peliesitystä ottelun jälkeen. Houstonen valittiin kuitenkin uudelleen maajoukkueeseen heti syyskuussa MM-karsintaotteluun Itävaltaa vastaan. Kauden 1980 päätteeksi Houtsonen siirtyi Kuopion Palloseuraan.
Houtsonen oli KuPSin kiistaton maalikuningas 9 maalilla kaudella 1984. Kaudella 1981 hän jakoi KuPSin maalikuninkuuden 11 maalilla Olavi Rissasen kanssa. Suomen Palloliitto nimesi Houtsosen Gladiaattoriksi 18. lokakuuta 2007.
Suomen mestaruudet: 3 (KuPS, 1976, OPS, 1979 ja 1980, lisäksi mm. B-nuorten SM vuonna 1972 ja 1973)
SM-hopeaa: 2 (KuPS, 1975, 1977)
Alle 18-vuotiaiden EM-hopeaa Sveitsissä vuonna 1975 (edelleen Suomen paras arvokisasaavutus).
Linda Gregg

Linda Alouise Gregg (9. syyskuuta 1942 Suffern, New York – 20. maaliskuuta 2019 Manhattan, New York) oli yhdysvaltalainen runoilija. Hän oli lähes 40-vuotias julkaistessaan ensimmäisen runokokoelmansa, joka oli Too Bright to See (1981). Hän sai teoksillaan tunnustusta muiden muassa W. S. Merwiniltä. Vuonna 2009 hänelle myönnettiin Poets & Writersin Jackson-runouspalkinto, jonka arvo silloin oli 50 000 Yhdysvaltain dollaria.
Gregg oli yksi neljästä siskoksesta perheessä, jonka isä oli arkkitehti ja taidekasvattaja sekä äiti opettaja. Hän varttui Marinin piirikunnassa ja etsi innoitusta kirjoittamiseen ympäristöstään muun muassa Marfan ulkopuolella sijaitsevalla aavikolla Texasissa sekä 1960-luvulla Kreikassa, jossa hän asui runoilija Jack Gilbertin kanssa.
Gregg valmistui vuonna 1967 nykyisestä San Franciscon osavaltionyliopistosta ja sai sieltä myös maisterinarvon englannin kielessä vuonna 1972. Hänen opettajiinsa kuului Jack Gilbert, jonka kanssa hän oli suhteessa vuosina 1962–1970; pari pysyi ystävinä miehen kuolemaan (2012) saakka. Greggin myöhempi avioliitto John Brentlingerin kanssa päättyi eroon.
Gregg opetti runoutta useissa yhdysvaltalaisissa yliopistoissa, mm. Berkleyssä.
Gregg kuoli sairaalassa syöpään.
Teoksia

Eight Poems (1982)
Alma (1985)
Sacraments of Desire (1991)
Chosen by the Lion (1994)
Things and Flesh (1999)
In the Middle Distance (2006)
All of It Singing (2008)
Linnea Meder

Linnea Meder (s. 1947) on HYY Yhtymän entinen toimitusjohtaja. Ekonomi, eMBA Meder oli yhtymän palveluksessa vuodesta 1973. Hän on toiminut myös Helsingin yliopiston ylioppilaskunnan talousjohtajana. Hän siirtyi eläkkeelle 31.12.2007
Koston hetki

| Koston hetki> State of Grace |
| --- | --- |

Ohjaaja:   Phil Joanou  (myös Michael Lee Baron) 
Käsikirjoittaja:   Dennis McIntyre  (myös David Rabe; avusti, ei mainittu) 
Tuottaja:   Ned Dowd  Randy Ostrow  Ron Rotholz 
Säveltäjä:  Ennio Morricone
Kuvaaja:  Jordan Cronenweth
Leikkaaja:  Claire Simpson
Lavastaja:   Tim Galvin  Shawn Hausman 
Pääosat:   Sean Penn  Ed Harris  Gary Oldman 
Valmistustiedot
Valmistusmaa:   Yhdistynyt kuningaskunta  Yhdysvallat 
Tuotantoyhtiö:   Cinehaus, Inc.  Orion Pictures  Rank Organisation 
Levittäjä:  Orion Pictures Netflix
Ensi-ilta:   1990-09-1414. syyskuuta 1990 (Yhdysvallat)  1991-06-1414. kesäkuuta 1991 (Yhdistynyt kuningaskunta)  1991-10-2525. lokakuuta 1991 (Suomi)  
Kesto:  134 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Koston hetki (engl. State of Grace) on vuonna 1990 ensi-iltansa saanut Phil Joanoun ohjaama brittiläis-yhdysvaltalainen neo-noir-tyylinen rikoselokuva, jonka pääosissa ovat Sean Penn, Ed Harris ja Gary Oldman. Elokuvan sivurooleissa ovat muun muassa Robin Wright, John Turturro ja John C. Reilly. New Yorkin Hell’s Kitchenissä toiminut amerikanirlantilainen Westies-katujengi oli inspiraationa elokuvalle. Koston hetki on noussut ajan myötä kulttiklassikoksi.
Koston hetken käsikirjoitti näytelmäkirjailija Dennis McIntyre, ja sen tuottajina olivat Ned Dowd, Randy Ostrow ja Ron Rotholz. Ennio Morricone sävelsi elokuvan musiikin. MCA, Inc. julkaisi elokuvan ääniraidan CD:lle 1. lokakuuta 1990. CD sisältää 18 raitaa, ja se on lähes 54 minuutin mittainen. Kaikki CD:n raidat on säveltänyt, orkestroinut ja toteuttanut Ennio Morricone. Koston hetken tarina on filmatisoitu myöhemmin kahdesti vuosina 1994 ja 2003. Vuoden 1994 version, taiwanilais-hongkongilaisen Tao sè zhuī qǐ shān (tai Zhōngjí liè shā, 終極獵殺; engl. Hunting List), on ohjannut Chu Yen-ping. Vuoden 2003 filmatisointi on intialainen, Vikram Bhattin ohjaama Footpath (फुटपाथ).
Juoni

Terry Noonan (Sean Penn) palaa pieleen menneen huumekaupan jälkeen synnyinseuduilleen New Yorkin Hell’s Kitchenin irlantilaisalueelle, missä hän törmää vanhaan ystäväänsä Jackie Flanneryyn (Gary Oldman), jonka kautta hän pääsee tämän Frankie-veljen (Ed Harris) johtaman rikollisorganisaation sisäpiiriin. Rikollispiireissä on koittanut muutoksen ajat, kun suuri yhdistyminen paikallisten italialaismafiosojen kanssa on lähellä. Todellisuudessa Terry on oikeasti New Yorkista lähtenyt ja sinne takaisin palannut poliisi, jonka tehtävänä on soluttautua, paljastaa Flanneryn organisaatio ja saada organisaatioon kuuluvat rikolliset kaltereiden taakse. Kuitenkaan vanhojen ystävien kiinniottaminen ei suju odotetulla tavalla; kun Frankie tappaa yhden omista miehistään, väkivalta repii perheen hajalle. Asioita sotkee myös Terryn jättämä tyttöystävä, Kate (Robin Wright), joka on Jackien ja Frankien sisar. Terry joutuu kahden tulen väliin, ja lopulta hänen on pakko paljastaa paluunsa todelliset syyt.
Näyttelijät

| 0 | 1 | 2 |
| --- | --- | --- |
|  Sean Penn  | … |  Terry Noonan   |
|  Ed Harris  | … |  Frankie Flannery   |
|  Gary Oldman  | … |  Jackie Flannery   |
|  Robin Wright  | … |  Kathleen ”Kate” Flannery   |
|  John Turturro  | … |  Nick   |
|  John C. Reilly  | … |  Stevie McGuire   |
|  Burgess Meredith  | … |  Finn   |
|  R. D. Call  | … |  Pat Nicholson   |
|  Joe Viterelli  | … |  Borelli   |
|  Marco St. John  | … |  Jimmy Cavello   |
|  Mo Gaffney  | … |  Maureen   |
|  Deirdre O’Connell  | … |  Irene   |
|  Jaime Tirelli  | … |  Alvarez   |
|  John MacKay  | … |  Raferty   |
Tuotanto

Bill Pullman oli Koston hetken tuotannon alussa kiinnitettynä Frankie Flanneryn rooliin, mutta hänet korvasi Ed Harris. Elokuvan kuvaukset alkoivat 15. kesäkuuta 1989, ja se kuvattiin kokonaan New Yorkin Manhattanilla. Elokuvan kuvaukset saatiin päätökseen 22. syyskuuta 1989. Cinehaus, Inc., Orion Pictures ja Rank Organisation olivat elokuvan tuotantoyhtiöinä.
Gary Oldman ja Uma Thurman alkoivat tapailla toisiaan elokuvan kuvauksien aikana heinäkuussa 1989. He tapasivat elokuvan kuvauspaikalla, kun Joanou esitteli naisystävänsä ja Oldmanin toisilleen. Oldman ja Thurman avioituivat pian elokuvan ensi-illan jälkeen. Myös Sean Penn ja Robin Wright alkoivat tapailla toisiaan elokuvan kuvauksien aikana.
Julkaisu ja vastaanotto > Julkaisu

Koston hetki sai ensi-iltansa Yhdysvalloissa 14. syyskuuta 1990, ja sen Ison-Britannian ensi-ilta oli 14. kesäkuuta 1991. Tuotantoyhtiönäkin toiminut Orion Pictures vastasi elokuvan teatterilevityksestä Yhdysvalloissa, ja Rank Film Distributors toimi elokuvan teatterilevittäjänä Isossa-Britanniassa. Koston hetki tuotti avausviikonloppunaan Yhdysvalloissa 14 elokuvateatterissa 179 927 dollaria. Elokuvaa esitettiin Yhdysvalloissa laajimmillaan 335 elokuvateatterissa, ja se tuotti yhteensä 1 911 542 dollarin lipputulot Yhdysvaltain 24-päiväisen teatterikierroksen aikana. Roger Ebert uskoi Martin Scorsesen ohjaaman samankaltaisen Mafiaveljet-elokuvan olleen suurimpana syynä Koston hetken rajoitettuun teatterilevitykseen ja heikkoon yleisömenestykseen. Mafiaveljet ja Koston hetki saivat ensi-iltansa samalla viikolla, ja Koston hetkestä tuli se, joka jäi toisen varjoon.
Suomessa Koston hetki sai teatteriensi-iltansa 25. lokakuuta 1991. Elokuva oli Suomessa 150. katsotuin elokuva 1 216 hengen katsojamäärällään vuonna 1991. Suomessa elokuvan teatteri- ja videolevittäjänä oli Finnkino Oy. Suomessa elokuva julkaistiin VHS:lle vuonna 1991 ja DVD:lle vuonna 2003. Yhdysvalloissa elokuva julkaistiin VHS:lle vuonna 1991, DVD:lle 2002 ja blu-raylle 2015.
Julkaisu ja vastaanotto > Vastaanotto

Koston hetki on saanut elokuvakriitikoilta erittäin myönteisen vastaanoton. Rotten Tomatoes -sivuston mukaan 84% kriitikoista oli antanut elokuvalle positiivisen arvosanan 6,9/10 keskiarvolla. Keräys perustuu 25 arviointiin. 9 804 käyttäjästä 83% on antanut elokuvalle positiivisen arvosanan 3,7/5 keskiarvolla. Internet Movie Databasen 16 409 käyttäjää on antanut elokuvalle keskiarvon 7,3/10. Elokuvakriitikot ovat kehuneet erityisesti Sean Pennin, Ed Harrisin ja Gary Oldmanin roolisuorituksia.
Aiheesta muualla

Koston hetki Internet Movie Databasessa (englanniksi)
Koston hetki Elonet.
Koston hetki AllMoviessa. (englanniksi)
Koston hetki Rotten Tomatoes -sivustolla (englanniksi)
Koston hetki Box Office Mojossa (englanniksi)
Koston hetki American Film Institute Catalogissa (englanniksi)
Linda Gamble

| Linda Gamble> Henkilötiedot |
| --- | --- |
Syntynyt: 11. syyskuuta 1939 (ikä 85) Pittsburgh, Pennsylvania
Kansalaisuus:   Yhdysvallat
Ammatti:  valokuvamalli
Linda Gamble (s. 11. syyskuuta 1939 Pittsburgh, Pennsylvania) on yhdysvaltalainen entinen valokuvamalli ja Playboy-tyttö.
Gamble oli Playboyn huhtikuun 1960 Playmate of the Month ja kaikkien aikojen toinen Playmate of the Year vuonna 1961. Gamble työskenteli ennen Playboy-uraansa sihteerinä. Sittemmin hän meni naimisiin ja sai kuusi lasta.
Aiheesta muualla

Linda Gamble Playboy.com:issa (englanniksi)
Leo Ahonen

Leo Ahonen voi tarkoittaa seuraavia henkilöitä:
Leo Ahonen (s. 1939), suomalainen balettitanssija
Leo Ahonen (s. 1944), suomalainen soutaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leo Ahonen”, voi hakea sivunnimihaulla, laajalla sivunnimihaulla tai tekstihaulla.